**UGOVOR**  **br. \_\_\_\_\_\_\_\_\_\_\_\_**

Zaključen u Modriči \_\_\_\_\_\_\_\_. godine između:

**„Rafinerija ulja Modriča” a.d. Modriča**, pravno lice, registrovano u skladu sa zakonskim propisima Bosne i Hercegovine, sa sjedištem na adresi Vojvode Stepe Stepanovića 49, 74480 Modriča, Bosna i Hercegovina, zastupano po Generalnom direktoru Vladimiru Onishchenku, koji postupa po osnovu Statuta Društva, u dalјem tekstu „Prodavac“, sa jedne strane,

I

[•], pravno lice koje je registrovano po zakonu [•] sa sjedištem na adresi [•], koje na osnovu [•], zastupa [•], u dalјem tekstu „Kupac“, sa druge strane,

zajedno „Strane“, a pojedinačno „Strana“, popisali su ovaj u govor, kako slijedi:

**1. PREDMET UGOVORA**

1.1. Predmet ovog Ugovora je prodaja nepotrebnih skladišnih zaliha, u dalјem tekstu „Roba“, u skladu sa specifikacijom i količinom prema Specifikaciji Robe, koja je u prilogu ovog Ugovora (Prilog br. 1), i koja čini njegov sastavni dio, prema uslovima isporuke EXW „Rafinerija ulja Modriča“ a.d. Modriča (Incoterms 2010).

**2. CIJENA I IZNOS UGOVORA**

2.1. Vrijednost Robe iznosi \_\_\_\_\_\_\_\_\_\_\_\_\_\_\_\_\_\_\_\_ KM (slovima) (bez PDV-a) / \_\_\_\_ (sa PDV-om).

U cijenu Robe uklјučena je dokumentacija navedena u t. 4. 3.

2.2. Jedinična cijena Robe je fiksna i ne mijenja se za vrijeme trajanja Ugovora.

**3. USLOVI PLAĆANJA**

3.1. Cijena Robe plaća se avansno, putem bankarske doznake sredstava, u skladu sa bankarskim rekvizitima navedenim u t. 10 ovog Ugovora, u roku od 7 (sedam) dana od datuma zaklјučivanja ovog Ugovora i dostavljanja predračuna.

3.2. Prilikom plaćanja po ovom Ugovoru, sve bankarske troškove i provizije banke Prodavca plaća Prodavac, a troškove i provizije banke Kupca i korespondentskim bankama plaća Kupac.

3.3. Datumom plaćanja smatra se datum prenosa novčanih sredstava sa žiro-računa Kupca na žiro-račun Prodavca.

**4. ROKOVI I USLOVI ISPORUKE**

4.1. Kupac je u obavezi da preuzme robu na paritetu EXW „Rafinerija ulja Modriča“ a.d. Modriča u roku od 3 (tri) dana od dana uplate avansa.

4.1.1. Prevoz robe ide na teret Kupca.

Obaveza Prodavca je odvaga i utovar robe u prevozno sredstvo Kupca.

4.1.2. Prije preuzimanja robe, Kupac je u obavezi da izvrši avansnu uplatu po predračunu.

4.2. Datum otpreme Robe iz skladišta Prodavca je datum potpisivanja i ovjere otpremnice od strane ovlašćenog predstavnika Kupca prilikom preuzimanja robe.

4.3. Prodavac sa Robom koja se isporučuje šalјe sledeće dokumente:

a) Račun-fakturu,

b) otpremnicu.

4.5. Roba se smatra predanom od strane Prodavca i primlјenom od strane Kupca:

a) po količini — u skladu sa brojem koleta i težini, navedenih u otpremnici;

4.6. Roba se preuzima u viđenom stanju i na istu se ne može uputiti reklamacija na kvalitet.

4.7. Vlasništvo prelazi sa Prodavca na Kupca sa datumom isplate kupoprodajne cijene.

**5. UGOVORNA KAZNA**

5.1. Za neizvršavanje i/ili nepotpuno, odnosno djelimično izvršavanje obaveza po ovom Ugovoru, oštećena Strana ima pravo tražiti, od Strane koja je prekršila obaveze, ugovornu kaznu u visini od 0,1% od vrijednosti Ugovora za svaki dan kašnjenja.

***Opcija:***

5.1. Za neizvršavanje i/ili nepotpuno, odnosno djelimično izvršavanje obaveza po ovom Ugovoru, oštećena Strana ima pravo tražiti, od Strane koja je prekršila obaveze, ugovornu kaznu u visini od 0,1% od vrijednosti Ugovora za svaki dan kašnjenja. Ukoliko Kupac u izvršavanju svojih obaveza kasni više od 21 dan, Prodavac ima pravo naplatiti ugovornu kaznu za neodgovarajuće izvršenje ugovornih obaveza u iznosu od 10% od vrijednosti Ugovora dodatno, uz gore navedеnu ugovornu kaznu.

5.2. Strane su se dogovorile da datum početka obračunavanja iznosa ugovorne kazne bude datum neizvršavanja i/ ili nepotpunog, odnosno djelimičnog izvršavanja svojih obaveza u rokovima određenim ovim ugovorom jedne od strana, nezavisno od njihovog priznanja dužnikom. Prinudno naplaćivanje bilo kojih ugovornih kazni predviđenih ovim ugovorom, ne oslobađa strane od izvršenja obaveza koje proizilaze iz ovog ugovora.

**6. DJELOVANJE VIŠE SILE**

6.1. "Viša sila" predstavlja bilo kakav događaj, koji izlazi izvan granica kontrole Prodavca ili Kupac, u zavisnosti od toga o čemu se radi, i koja nastaje nezavisno od toga kakve je mjere predostrožnosti preduzela dotična Strana i odnosi se na sljedeće događaje:

a) rat, neprijateljska dejstva ili ratne operacije (nezavisno od toga da je rat objavljen ili nije), upad, djelovanje spoljnjeg protivnika, građanski rat, ili

b) ustanak, revolucija, pobune, bune, zbacivanje sa vlasti civilne ili vojne vlade, zavjera, oružani sukobi, društveni nemiri, teroristički akti, ili

c) konfiskacija, nacionalizacija, mobilizacija, pljenidba ili rekvizicija po naređenju bilo koje vlade ili pravnih ili stvarnih vlasti ili vladara ili zbog nekog drugog činjenja ili nečinjenja lokalne vlasti ili vladara ili zbog nekog drugog činjenja ili  nečinjenja lokalnog organa vlasti ili nacionalne vlade, ili

d) štrajk, sabotaža, lokaut, embargo, ograničenje uvoza/izvoza, blokiranje luka, nedostatak običnih sredstava društvenog transporta i veze, brodolomi, nedostatka ili ograničenje u snabdijevanju električnom energijom, epidemija, karantin, kuga, ili

e) zemljotresi, klizišta, prorada vulkana, požar, poplave ili pojava cunamija, tajfun ili ciklon, uragan, oluja, udar groma ili druge pojave sa katastrofalnim posljedicama, ispuštanje radijacije, udarni talasi poslije atomskih udara, radioaktivno djelovanje na lokalnu sredinu, udarni talasi, koje izazivaju avioni ili  drugi leteći objekti ili drugi događaji, koje objektivno nije mogla predvidjeti niti jedna Strana ili druge prirodne i  vještački izazvane okolnosti.

6.2. Pod uslovom da viša sila spriječi, zasmeta ili prolongira izvršenje obaveza iz Ugovora neke od Strana-ugovornica, ta Strana je obavezna da u pisanoj formi obavijesti dugu stranu o nastaloj situaciji i događajima u roku od 5 (pet) dana poslije pojave takve situacije  i da preda potvrde izdate od strane nadležnih organa u najkraćem roku

6.3. Strana ili Strane, koja pošalje takvo obavještenje, biće oslobođena od izvršenja ili  potpunog izvršenja svojih obaveza po Ugovoru  sve dotle, dok traje odgovarajuća viša sila i u onoj mjeri u kojoj ta sila sprečava, smeta ili prolongira toj strani izvršenje svojih obaveza.

6.4. Strana ili Strane, koje su izložene djelovanju više sile ulažu razumne napore kako bi se umanjile posljedice djelovanja više sile na izvršenje njihovih obaveza prema Ugovoru,  ali to ne utiče na pravo svake strane da ima pravo raskinuti Ugovor u skladu sa uslovima, navedenim u daljem tekstu, tačkom 6.6.

6.5. Bilo kakva zadržavanja ili neizvršenje neke od Strana svojih obaveza zbog djelovanja više sile,

   a) ne predstavljaju razlog za neizvršavanje ili kršenje uslova Ugovora, i

   b) ne predstavljaju razlog za podnošenje bilo kakve reklamacije u odnosu na štetu ili na troškove i izdatke, koji su vezani za njih, u onoj mjeri u kojoj su ova zadržavanja ili neizvršavanja posljedica djelovanja više sile.

6.6. Ukoliko okolnosti više sile traju 30 (trideset) i više dana, svaka Strana ima pravo da raskine Ugovor s tim da je obavezna da obavijesti drugu Stranu o svojoj namjeri.

6.7. U cijelom periodu trajanja okolnosti više sile obaveze između Ugovornih strana miruju, a po prestanku važenja svaka Ugovorna strana je dužna izvršiti obaveze preuzete ovim Ugovorom.

6.8. U slučaju raskida Ugovora usljed okolnosti djelovanja više sile Kupac će platiti Prodavcu za isporučenu robu  koja postaje vlasništvo Kupca.

**7. PRELAZNE I ZAKLJUČNE ODREDBE**

7.1. Kupac ili Prodavac imaju pravo na jednostrani raskid ovog Ugovora, ukoliko bilo koja od Strana zakasni sa izvršenjem obaveza po ovom Ugovoru duže od mjesec dana.

7.2. Prilikom promjene naziva (imena) Strana, njihovih pravnih statuta i pravne odgovornosti, adresa i bankarskih podataka, Strana, kod koje je došlo do izmjena, je dužna da u roku od tri dana o tome obavijesti drugu Stranu.

7.3. Svaka od Strana dužna je da obezbijedi zaštitu Povjerljivih informacija, koje joj postanu dostupne u okviru ovog Ugovora, od neovlaštenog korišćenja, širenja ili objavljivanja.

7.3.1. Za potrebe ovog Ugovora, termin „Povjerljive informacije“ označava sve informacije po ovom Ugovoru koje imaju stvarnu ili potencijalnu vrijednost zbog toga što su nepoznate trećim licima, koje nisu namijenjene širu distribuciju i/ili korišćenje od strane neograničenog kruga lica, koje zadovoljavaju zahtjeve iz zakonskih propisa Bosne i Hercegovine, ili informacije koje Strane izričito definišu kao povjerljive.

7.3.2. Zaštita povjerljivih informacija mora se osiguravati u periodu izvršenja ovog Ugovora, kao i u roku od tri godine od završetka njegovog roka važenja, a u pogledu „know-how“ – sve dok je na snazi povjerljivost podataka koji čine njegov sadržaj. Odgovarajuća Strana ovog Ugovora snosi odgovornost za činjenje (nečinjenje) svojih radnika i drugih lica koja dobiju pristup Povjerljivim informacijama.

7.3.3. Obaveze poštovanja povjerljivosti, koje su predviđene ovim Ugovorom, ne obuhvataju slučajeve dostavljanja informacija državnim organima na način utvrđen zakonskim propisima Bosne i Hercegovine, a takođe se ne odnose na javno dostupne informacije, koje su postale poznate trećim licima bez krivice Strana.

7.3.4. Šteta, izazvana povredom odredbe o povjerljivosti, određuje se i nadoknađuje u skladu sa važećim zakonskim propisima Bosne i Hercegovine.

7.4. Kupac primjenjuje interna pravila i protokole režima ulaska i kretanja po teritoriji Prodavca.

7.5. Sve dopune i izmjene ovog Ugovora imaju pravnu snagu samo u slučaju ako su sastavlјene u pismenom obliku, kao Aneks ovog Ugovora, i ako su potpisane od ovlašćenih predstavnika Strana.

7.6. Ni jedna od Strana nema pravo predati svoje obaveze po Ugovoru trećoj strani bez pismene saglasnosti druge Strane.

7.7. Svi prilozi ovog Ugovora čine njegov sastavni dio.

7.8. Svi sporovi, nesuglasice ili potraživanja, nastali iz ovog Ugovora ili u vezi sa njim, uključujući one koji se tiču njegovog izvršenja, povrede, raskida ili ništavnosti, rješavaće se kod Okružnog privrednog suda u Doboju.

Ovaj Ugovor reguliše se pravnim propisima Republike Srpske, Bosne i Hercegovine.

7.9. Ovaj Ugovor sačinjen je u 2 primjerka, po jedan primjerak za svaku od Strana.

7.10. Sva korespondencija i pregovori koji su se desili do potpisivanja ovog Ugovora smatraju se nevažećim i nemaju pravnu snagu.

**8. ANTIKORUPCIONE MJERE**

8.1. Prilikom izvršenja obaveza po ovom Ugovoru, Strane, njihova povezana lica, radnici ili posrednici neće platiti, neće predložiti da plate i neće dozvoliti plaćanje bilo kojih novčanih sredstava ili materijalnih vrijednosti bilo kojim licima, direktno ili indirektno, radi vršenja uticaja na radnje ili odluke takvih lica, a u cilјu sticanja određenih nezakonitih prednosti, ili u druge nezakonite svrhe.

Prilikom izvršavanja svojih obaveza po ovom Ugovoru, Strane, njihova povezana lica, radnici ili posrednici neće vršiti radnje koje su zakonskim propisima koji se odnose na ovaj Ugovor kvalifikovane kao davanje ili uzimanje mita, potplaćivanje, kao i radnje kojim se krše zahtjevi iz važećih zakonskih propisa i međunarodnih pravnih akata o borbi protiv legalizacije (pranja novca) od prihoda stečenih kriminalom.

Svaka od Strana ovog Ugovora odbiće da na bilo koji način stimuliše radnike druge Strane, uklјučujući davanje novčanih iznosa, poklona, besplatnog izvršavanja radova (usluga) za njihov račun, kao i na druge načine koji nisu navedeni u ovoj tački, a kojim bi se takav radnik stavio u određenu zavisnost, i kojim bi se obezbijedilo da taj radnik vrši određene radnje u korist Strane koja je omogućila takvu stimulaciju.

Pod radnjama radnika koje bi takav radnik vršio u korist strane koja mu je omogućila stimulaciju podrazumijevaju se:

- omogućavanje neopravdanih prednosti u odnosu na druge saugovarače;

- davanje određenih garancija;

- ubrzavanje postojećih procedura;

- druge radnje koje takav radnih vrši u okviru svojih radnih dužnosti , a koje su u suprotnosti sa principima transparentnosti i otvorenosti u odnosima između Strana.

U slučaju da neka od Strana sumnja da je došlo, ili da može doći do povrede neke od odredbi iz ovog člana Ugovora, ta Strana je dužna da obavijesti o tome drugu Stranu u pismenom obliku. U takvom pismenom obavještenju data Strana je dužna da se pozove na činjenice ili da dostavi materijale koji osnovano potvrđuju, ili daju osnovu za pretpostavku da je došlo, ili da može doći do povrede određenih odredbi iz ovog člana Ugovora. Nakon što uputi pismeno obavještenje, odgovarajuća Strana ima pravo da obustavi izvršenje obaveza po ovom Ugovoru, sve dok od druge Strane ne dobije potvrdu toga da do povrede nije došlo, ili neće doći. Takva potvrda mora biti poslana u roku od deset radnih dana od datuma prijema pismenog obavještenja.

Strane u ovom Ugovoru prihvatiće sprovođenje postupaka za sprečavanje korupcije i kontrolisaće poštovanje istih. Pri tome će Strane uložiti razumne napore da minimalizuju rizike iz poslovnih odnosa sa saugovaračima koji mogu biti u uklјučeni u koruptivne aktivnosti, i uzajamno će sarađivati u cilјu sprečavanja korupcije. Pri tome će Strane osigurati sprovođenje kontrolnih postupaka u cilјu sprečavanja rizika od uklјučivanja Strana u koruptivne aktivnosti.

Strane će garantovati sprovođenje odgovarajućeg postupka vezano za činjenice dostavlјene tokom izvršenja ovog Ugovora, uz poštovanje principa povjerlјivosti i primjenu efikasnih mjera za otklanjanje problema u praksi i sprečavanja mogućih konfliktnih situacija.

Strane će garantovati punu povjerlјivost vezano za izvršenje odredbi iz ovog člana Ugovora, kao i odsustvo negativnih poslјedica, kako ukupno za Stranu koja se obratila za zahtjevom, tako i za konkretne radnike Strane koja se obratila za zahtjevom, a koji su prijavili izvršene povrede.

U slučaju da jedna od Strana prekrši obavezu uzdržavanja od radnji zabranjenih ovim članom, i/ili u slučaju da druga Strana u Ugovorom utvrđenom roku ne dobije potvrdu toga da do povrede nije došlo ili neće doći, druga Strana može da raskine ovaj Ugovor na zakonom utvrđen način. Strana na čiju je inicijativu, a po osnovama predviđenim odredbama ovog člana, Ugovor bio raskinut, ima pravo da zahtijeva naknadu stvarne štete koja je nastala zbog takvog raskida.

**9. ROK VAŽENјA UGOVORA**

9.1. Ovaj Ugovor stupa na snagu sa danom njegovog potpisivanja i važi do izvršenja svih ugovorenih obaveza Strana, ako ne bude ranije raskinut u skladu sa uslovima ovog Ugovora ili važećim zakonom.

**10. PRAVNE ADRESE I PODACI O STRANAMA**

|  |  |
| --- | --- |
| **Prodavac:**  "Rafinerija ulja Modriča" a.d. Modriča  Ul. Vojvode Stepe Stepanovića br. 49  74480 Modriča, Bosna i Hercegovina  Matični broj: 1056409  JIB: 4400194130000  Broj reg. uloška: 1-4627-00  „Atos bank" a.d.: 567-241-11000247-74  **Prodavac**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  m. p. | **Kupac**  **Kupac**  **\_\_\_\_\_\_\_\_\_\_\_\_\_\_\_\_\_\_\_**  m.p. |

**Prilog br. 1**

**Ugovora br. \_\_\_ od \_\_.\_\_.2026. god.**

**SPECIFIKACIJA**

**OPIS, KOLIČINA I VRIJEDNOST ROBE**

|  |  |  |  |  |
| --- | --- | --- | --- | --- |
| R.br. | OPIS | Količina  kom | Jed. cijena  KM bez PDV-a | Ukupna vrijednost |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
|  |  |  |  |  |
|  |  |  |  |  |
|  | Ukupno KM bez PDV-a | | |  |
|  | PDV | | |  |
|  | Ukupno KM sa uračunatim PDV-om | | |  |

|  |  |
| --- | --- |
| **Prodavac**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Generalni direкtor Vladimir Onishchenko | **Kupac**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktor |